পূর্ব বাংলার শরণার্থী
পূর্ব বাংলার শরণার্থী বলতে বোঝায় ভারত বিভাগের পরে পূর্ববঙ্গ বা বাংলাদেশ হতে বাস্তুচ্যুত বাঙালি হিন্দুদেরকে। ১৯৪৭ সালে স্বাধীন ভারত ও পাকিস্তান নামক দেশ সৃষ্টির আগে পূর্ববঙ্গ ছিল ব্রিটিশ ভারতের একটি অংশ।পূর্ববঙ্গ থেকে যারা দেশ ত্যাগে বাধ্য হয়ে স্বাধীন ভারতে আশ্রয় গ্রহণ করে এবং পরবর্তিতে ভারতের নাগরিকত্ব লাভ করে তাদের অধিকাংশ ছিল বাঙালি হিন্দু। তাদের অনেকেই ভারতের বিভিন্ন ক্ষেত্রে উল্লেখযোগ্য অবদান রাখেন।